Memélia

Maria Amélia de Carvalho Cesário Alvim, ezkondu ondoren Maria Amélia Alvim Buarque de Hollanda (Rio de Janeiro, 1910eko urtarrilaren 25a – ibidem, 2010eko maiatzaren 4a), Memélia ezizenez ere ezaguna, brasildar politikari, margolari eta piano-jotzailea izan zen.

 Bizitza 
Francisco Cesario de Faria Alvim eta Maria do Carmo Carvalhoren alaba eta Cesário Alvim legelari, ekonomialari eta politikariaren biloba izan zen. 1936an Sérgio Buarque de Holanda historialariarekin ezkondu zen. Ezkontza horretan zazpi seme-alaba izan zituen, eta horietako lau —Chico Buarque, Miúcha, Ana de Hollanda eta Cristina Buarque— musikariak bihurtu ziren. Familian, Maria Améliari Memélia deitzen zioten. Ezizen hori bere biloba Bebel Gilbertok jarri zion, Miúcha eta João Gilbertoren alaba.

Langileen Alderdiaren sortzaileetako bat izan zen. Antonio Candidok Raízes do Brasil: uma cinebiografia de Sérgio Buarque de Hollanda filmean adierazitakoaren arabera, Sérgio Buarque de Holandaren obraren zati baten kolaboratzailea ere izan zen. 2010ean 100 urte bete zituen, eta Oscar Niemeyer, Antonio Candido, Frei Betto, Affonso Arinos de Mello Franco eta Lula da Silva bezalako pertsonaiak izan ziren bere urtebetetze festan.

Rio de Janeiroko Copacabana auzoan hil zen bere apartamentuan, lotan, 2010eko maiatzaren 4an, 100 urte bete eta hiru hilabete.

 Erreferentziak 

 Kanpo estekak 

Kategoria:Kariokak
Kategoria:Brasilgo politikariak
Kategoria:Emakume politikariak
Kategoria:Brasilgo margolariak
Kategoria:Emakume margolariak
Kategoria:Brasilgo piano-jotzaileak
Kategoria:Emakume piano-jotzaileak
Kategoria:Pertsona mononimoak
Kategoria:Brasilgo ehun urtedunak
Kategoria:Rio de Janeiron hildakoak